Ghid de utilizare VAIO Seria SVE1411/SVE1511/SVE1711

Referinţă

# Note cu privire la utilizarea funcţiei LAN fără fir

Înainte de a utiliza funcţia LAN fără fir, citiţi următoarele măsuri de precauţie pentru o utilizare corectă.

- În unele ţări sau regiuni, utilizarea produselor LAN fără fir poate fi restricţionată prin reglementări locale.

- Dispozitivele LAN fără fir funcţionează în banda de 2,4 GHz, bandă utilizată de o gamă largă de dispozitive. Deşi dispozitivele LAN fără fir utilizează tehnologia pentru minimizarea interferenţei radio generate de alte dispozitive care folosesc aceeaşi bandă, astfel de interferenţe radio pot avea ca rezultat viteze de comunicare lente şi un spectru al comunicării mai restrâns sau întreruperi ale comunicării.

- Dacă sunt activate atât funcţia BLUETOOTH, cât şi funcţia LAN fără fir în banda de 2,4 GHz ale computerului dumneavoastră VAIO, pot avea loc interferenţe care să cauzeze viteze de comunicaţie mai lente sau alte probleme.

- Pentru a comunica prin intermediul unei reţele LAN fără fir în timp ce vă aflaţi pe drum, este posibil să fie nevoie de încheierea unui contract cu un furnizor de servicii pentru conexiune LAN fără fir.

- În cazul în care computerul dumneavoastră VAIO este prevăzut cu standardul IEEE 802.11a/b/g/n, utilizarea în exterior a funcţiei LAN fără fir în banda de 5 GHz este interzisă prin lege.

- Este posibil ca viteza şi raza de conectare să varieze, în funcţie de următoarele condiţii:

- Distanţa dintre dispozitive

- Existenţa de obstacole între dispozitive

- Configurarea dispozitivului

- Starea semnalului radio

- Mediul înconjurător (inclusiv materialul pereţilor etc.)

- Software-ul aflat în uz
  Comunicaţiile pot fi întrerupte în funcţie de starea semnalului radio.

- Rata de transfer al datelor menţionată în specificaţii reprezintă rata maximă teoretică şi este posibil să nu reflecte rata reală de transfer al datelor.

- Este posibil ca viteza reală de comunicare să nu fie la fel de mare ca cea afişată pe computerul VAIO.

- Benzile de frecvenţă LAN fără fir de 2,4 GHz şi LAN fără fir de 5 GHz nu comunică una cu cealaltă.

- Rata de transfer al datelor în cazul IEEE 802.11g şi IEEE 802.11n (2,4 GHz) poate fi afectată de interferenţe, atunci când se utilizează un produs IEEE 802.11b. De asemenea, IEEE 802.11g şi IEEE 802.11n scad automat rata de transfer pentru a menţine compatibilitatea cu un produs IEEE 802.11b. Rata de transfer poate fi restabilită prin modificarea setărilor canalului punctului de acces.

- Standardul IEEE 802.11a şi standardul IEEE 802.11n nu sunt disponibile pentru reţele ad-hoc.

- Pentru a opri brusc funcţia LAN fără fir, opriţi computerul VAIO.

- Standardul LAN fără fir include metodele de criptare: Wired Equivalent Privacy (WEP), care este un protocol de securitate, Wi-Fi Protected Access 2 (WPA2), şi Wi-Fi Protected Access (WPA). Propuse în comun de IEEE şi Wi-Fi Alliance, atât WPA2 cât şi WPA reprezintă specificaţii ale standardelor bazate pe îmbunătăţiri de securitate interoperabile care sporesc nivelul protejării datelor şi controlul accesului pentru reţelele Wi-Fi existente. WPA este proiectat să fie compatibil şi cu specificaţia IEEE 802.11i. Utilizează criptare îmbunătăţită a datelor Temporal Key Integrity Protocol (TKIP) pe lângă identificarea utilizatorului folosind 802.1X şi Extensible Authentication Protocol (EAP). Criptarea datelor protejează conexiunile fără fir vulnerabile dintre clienţi şi punctele de acces. În plus, există alte mecanisme tipice de securitate LAN pentru asigurarea confidenţialităţii, precum: protejarea cu parolă, criptare de la un cap la altul, reţele virtuale private şi autentificare. WPA2, cea de-a doua generaţie a WPA, oferă o protejare a datelor şi un control al accesului în reţea mai puternice şi, de asemenea, este proiectat pentru a proteja toate versiunile dispozitivelor 802.11, inclusiv standardele 802.11b, 802.11a, 802.11g şi 802.11n, multi-bandă şi multi-mod. În plus, în baza standardului ratificat IEEE 802.11i, WPA2 oferă securitate la nivel guvernamental prin implementarea algoritmului de criptare AES al Institutului Naţional de Standarde şi Tehnologie (NIST), compatibil FIPS 140-2 şi a autentificării pe baza 802.1X. WPA2 este invers compatibil cu WPA.

Subiect asociat
Despre standardele LAN fără fir
Înainte de a utiliza LAN fără fir
Pornirea comunicaţiilor LAN fără fir
Oprirea comunicaţiilor LAN fără fir
Note cu privire la folosirea funcţiei BLUETOOTH(R)<Modele prevăzute cu BLUETOOTH>