Ghid de utilizare VAIO Seria SVE1411/SVE1511/SVE1711

Activitate

# Pornirea comunicaţiilor LAN fără fir

Puteţi stabili comunicaţii LAN fără fir între computerul VAIO şi un punct de acces (nu este furnizat) prin intermediul VAIO Smart Network. Înainte de a utiliza LAN fără fir, asiguraţi-vă că punctul de acces este pornit şi că funcţionează.
Citiţi instrucţiunile din Înainte de a utiliza LAN fără fir pentru o utilizare corectă. [Detalii]

1. Faceţi clic pe (Start), Toate programele şi pe VAIO Smart Network sau faceţi clic pe (pictograma VAIO Smart Network) din zona de notificare de pe desktop.

1. Asiguraţi-vă că fiecare comutator de lângă Funcţii fără fir (Wireless Functions) şi Wireless LAN este comutat pe On.

Dacă este setat la valoarea Off, faceţi clic pe el pentru a-l comuta la On.
Sugestie

- Asiguraţi-vă că indicatorul luminos WIRELESS [Detalii] este aprins.

- Puteţi utiliza funcţia Wi-Fi Direct dacă se afişează Wi-Fi Direct în fereastra VAIO Smart Network. Pentru mai multe informaţii, consultaţi fişierul de ajutor inclus în VAIO Smart Network.

1. În fereastra VAIO Smart Network, selectaţi un mod corespunzător reţelei dumneavoastră LAN fără fir.

Pentru informaţii suplimentare despre operaţii, consultaţi fişierul de ajutor inclus în VAIO Smart Network.

1. Faceţi clic pe sau pe (pictograma reţea) din zona de notificare de pe desktop.

1. Selectaţi punctul de acces dorit şi faceţi clic pe Conectare.

După ce conexiunea este stabilită, în câmpul punctului de acces fără fir selectat apare Conectat.
Dacă nu puteţi găsi punctul de acces dorit, faceţi clic pe (Reîmprospătare).
Dacă apare o fereastră de introducere a unei chei de securitate [Detalii], introduceţi cheia de securitate, după cum se solicită, şi faceţi clic pe OK. Reţineţi că aceste chei de securitate sunt sensibile la majuscule şi minuscule.
Notă

- În cazul modelelor prevăzute cu IEEE 802.11a/b/g/n, atunci când este activată doar funcţia LAN fără fir în banda de 2,4 GHz, computerul VAIO nu se poate conecta la un punct de acces LAN fără fir în banda de 5 GHz. De asemenea, atunci când este activată doar funcţia LAN fără fir în banda de 5 GHz, computerul nu se poate conecta la un punct de acces LAN fără fir în banda de 2,4 GHz.
  În cazul modelelor prevăzute cu IEEE 802.11b/g/n, când funcţia LAN fără fir în banda de 2,4 GHz este dezactivată, computerul nu se poate conecta la un punct de acces. De asemenea, computerul nu se poate conecta la un punct de acces LAN fără fir în banda de 5 GHz.

- Este posibil să dureze un timp până se găseşte şi se conectează la un punct de acces LAN fără fir, înainte de a porni comunicaţiile prin intermediul LAN fără fir.

Sugestie

- Odată ce aţi conectat computerul VAIO la punctul de acces prin introducerea cheii de securitate, punctul de acces va fi înregistrat în computer. Nu trebuie să introduceţi cheia de securitate la conexiunile ulterioare.

## Pentru a verifica starea conexiunii LAN fără fir

Puteţi muta indicatorul mouse-ului deasupra sau (pictograma reţelei) din zona de notificare a desktopului pentru a verifica starea conexiunii LAN fără fir, precum punctul de acces conectat în momentul respectiv la computerul VAIO.
Subiect asociat
Despre standardele LAN fără fir
Înainte de a utiliza LAN fără fir
Oprirea comunicaţiilor LAN fără fir
Note cu privire la utilizarea funcţiei LAN fără fir
Despre cheia de securitate pentru o reţea LAN fără fir