Ghid de utilizare VAIO Seria SVE1411/SVE1511/SVE1711

Întrebări frecvente

#### Ce trebuie să fac dacă nu pot opri computerul VAIO?

- Urmaţi oricare dintre aceste proceduri pentru a părăsi toate aplicaţiile software aflate în execuţie şi apoi opriţi din nou computerul VAIO.

- Faceţi clic pe butonul de închidere din fereastra aplicaţiei software aflate în execuţie.

- Apăsaţi tastele Alt+F4.
  Dacă există date nesalvate, apare un mesaj care vă solicită să salvaţi datele. Faceţi clic pe buton pentru a salva datele.
  Apăsaţi tastele Alt+F4 până când apare fereastra Închidere Windows, selectaţi Închidere din lista verticală şi faceţi clic pe OK.

- Dacă aţi instalat software nou pe computerul VAIO, verificaţi dacă software-ul funcţionează în mod corespunzător, dacă datele acestuia sunt normale şi dacă l-aţi utilizat corect.

- Contactaţi editorul aplicaţiei software sau furnizorul de asistenţă tehnică desemnat.

- În cazul în care conectaţi dispozitive periferice, precum o imprimantă sau un dispozitiv USB, la computerul VAIO sau conectaţi computerul la reţea, deconectaţi toate dispozitivele periferice sau întrerupeţi conexiunea computerului la reţea şi apoi opriţi computerul.
  În timp ce computerul comunică cu un dispozitiv periferic sau cu reţeaua, Windows nu vă permite să opriţi computerul. În plus, unele drivere de dispozitiv periferic pentru dispozitive periferice nu acceptă închiderea forţată a computerului.

- În cazul în care ecranul computerului îngheaţă, apăsaţi tastele Ctrl+Alt+Delete şi faceţi clic pe (Închidere) din colţul din dreapta jos al ecranului computerului.

- În cazul în care computerul VAIO se blochează în timp ce este afişat un mesaj care indică faptul că setările sunt în curs de salvare şi computerul se închide, urmaţi aceste proceduri, în ordine.

- Apăsaţi tasta Enter.
  Aşteptaţi câteva momente.

- Dacă problema persistă, apăsaţi tastele Ctrl+Alt+Delete.
  Aşteptaţi câteva momente.

- Dacă în continuare nu puteţi opri computerul VAIO, chiar şi după ce urmaţi toate procedurile de mai sus, efectuaţi următoarele operaţii.
  Reţineţi că efectuarea acestor operaţii poate face ca datele de lucru să se deterioreze. Nu uitaţi să deconectaţi computerul de la reţea înainte de a efectua următoarele operaţii.

- Apăsaţi tastele Ctrl+Alt+Delete şi faceţi clic pe (Închidere) din colţul din dreapta jos al ecranului computerului.

- Apăsaţi şi ţineţi apăsat butonul (Alimentare) mai mult de patru secunde.

- Deconectaţi adaptorul CA şi scoateţi acumulatorul din computerul VAIO.