Ghid de utilizare VAIO Seria SVE1411/SVE1511/SVE1711

Referinţă

# Note cu privire la adăugarea şi la eliminarea modulelor de memorie

Citiţi cu atenţie următoarele măsuri de precauţie înainte de a adăuga sau de a elimina module de memorie.

- Computerul VAIO şi modulele de memorie utilizează componente de mare precizie şi tehnologie cu conectori electronici. Pentru a evita anularea garanţiei în timpul perioadei de garanţie a produsului, vă recomandăm următoarele:

- Ar trebui să contactaţi distribuitorul pentru a instala un modul nou de memorie.

- Nu ar trebui să instalaţi dumneavoastră un modul de memorie, dacă nu sunteţi familiarizaţi cu efectuarea unui upgrade de memorie pe un computer.

- Nu ar trebui să atingeţi conectorii şi nici să deschideţi capacul compartimentului modulului de memorie.

- Pentru asistenţă, contactaţi un centru de service/asistenţă Sony autorizat. Pentru a găsi cel mai apropiat centru sau agent, consultaţi site-ul Web de asistenţă online.[Detalii]

- Dacă adăugaţi sau eliminaţi dumneavoastră module de memorie, computerul VAIO se poate defecta, poate avea loc un accident cauzat de ruperea fantei sau a modulului sau conectarea poate fi realizată eronat. În acest caz se va percepe o taxă de reparaţie.

- Aveţi grijă să nu vă răniţi la mâini sau la degete cu marginile ascuţite ale modulului de memorie, ale componentelor interne sau ale plăcilor de circuite ale computerului VAIO.

- Aveţi grijă să nu vă prindeţi degetele în cablurile interne ale computerului VAIO, deoarece acestea se pot slăbi sau deconecta.

- În cazul în care computerul VAIO este pornit în timp ce în interiorul său se află un lichid, precum apa, sau un alt obiect străin, există riscul producerii unui incendiu. Asiguraţi-vă că îndepărtaţi toate obiectele străine şi că puneţi la loc capacul compartimentului modulului de memorie înainte de a porni computerul VAIO.

- Sony nu garantează funcţionarea modulelor de memorie ale unor producători terţi cu computerul dumneavoastră VAIO. Pentru informaţii privind modulele de memorie ale unor producători terţi, consultaţi distribuitorii acestora.

- Asiguraţi-vă că opriţi computerul VAIO şi perifericele şi că deconectaţi toate dispozitivele ataşate şi cablurile de conectare înainte de a adăuga sau de a elimina module de memorie. Nerespectarea indicaţiilor de mai sus poate duce la deteriorarea modulului de memorie, a computerului VAIO sau a dispozitivelor periferice.

- Pentru a preveni deteriorarea modulelor de memorie cauzată de descărcarea electrostatică, urmaţi instrucţiunile de mai jos:

- Nu lucraţi într-un loc unde se generează cu uşurinţă electricitate statică, cum ar fi pe covor.

- Înainte de a adăuga sau de a elimina module de memorie, atingeţi un obiect de metal din afara computerului VAIO pentru a elimina electricitatea statică. Nu atingeţi nicio piesă de metal din interiorul computerului.

- Nu deschideţi ambalajul modulului de memorie înainte de a fi pregătit să îl instalaţi. Ambalajul protejează modulul împotriva ESD (descărcare electrostatică). Pentru a depozita modulul, introduceţi-l într-o pungă antistatică sau acoperiţi-l cu o folie de aluminiu.

- Atunci când ţineţi în mână un modul de memorie, nu atingeţi cipurile şi nici terminalul electric al modulului.

- Nu introduceţi un modul de memorie în fantă orientat în direcţia greşită. Acest lucru poate deteriora modulul sau fanta, iar placa de circuite poate lua foc.

- Utilizaţi o şurubelniţă care să se potrivească mărimii şurubului (precum o şurubelniţă miniaturală).

- Nu scoateţi şi nu slăbiţi şuruburile despre care nu se menţionează că ar trebui scoase.

Subiect asociat
Adăugarea şi eliminarea de module de memorie
Vizualizarea informaţiilor despre sistem