Ghid de utilizare VAIO Seria SVE1411/SVE1511/SVE1711

Întrebări frecvente

#### Ce ar trebui să fac dacă nu pot conecta computerul VAIO la un punct de acces (sau la Internet)?

- Consultaţi Ce ar trebui să fac dacă nu pot utiliza funcţia LAN fără fir?. [Detalii]

- Asiguraţi-vă că sursa de curent electric a punctului de acces este pornită.

- Verificaţi setările punctului de acces.
  Cu următoarele setări, computerul dumneavoastră VAIO este posibil să nu se poată conecta la un punct de acces sau conexiunea poate fi instabilă.

- Când punctul de acces este setat să refuze comunicarea cu un dispozitiv al cărui SSID este setat le „ORICARE”, iar SSID al computerului dumneavoastră VAIO sau al punctului de acces este setat la „ORICARE”.

- Când punctul de acces este în modul invizibil.
  Pentru mai multe informaţii, consultaţi manualul primit împreună cu punctul de acces sau consultaţi furnizorul de servicii LAN fără fir.

- Asiguraţi-vă că punctul de acces şi computerul VAIO sunt conectate unul la celălalt. [Detalii]

- Capacitatea de conectare este afectată de distanţă, obstacole, configuraţia dispozitivelor, semnalul/interferenţa undelor radio, materialele din care sunt făcuţi pereţii, software-ul aflat în execuţie etc.
  Îndepărtaţi computerul VAIO de obstacole sau apropiaţi-l de punctul de acces pe care îl utilizaţi.

- Verificaţi dacă punctul de acces este afişat în fereastra Conectat acum la.
  Faceţi clic pe (Start), Panou de control, Reţea şi Internet, Centru reţea şi partajare şi pe Conectare la reţea şi apoi verificaţi dacă punctul de acces este afişat în fereastra Conectat acum la.

- Verificaţi dacă este corectă cheia de securitate.
  Cheia de securitate este afişată sub formă de „•” din motive de securitate. Introduceţi-o încă o dată. [Detalii]

- Asiguraţi-vă că setările funcţiei LAN fără fir ale computerului VAIO corespund cu setările punctului de acces. [Detalii]

- Asiguraţi-vă că computerul este configurat în mod adecvat pentru accesul la Internet.
  Dacă software-ul antivirus sau funcţia de paravan de protecţie a sistemului de operare Windows impune restricţii asupra accesului la Internet, este posibil să existe probleme la conectarea computerului VAIO la Internet. Verificaţi setările.

- Asiguraţi-vă că este selectat Performanţe maxime pentru Setări adaptor fără fir din fereastra Opţiuni de alimentare.
  Faceţi clic pe (Start), Panou de control, Sistem şi securitate şi Opţiuni de alimentare. Faceţi clic pe Modificare setări plan pentru planul curent de alimentare şi pe Modificare setări de alimentare complexe. Selectaţi fila Setări complexe şi faceţi dublu clic pe Setări adaptor fără fir şi pe Mod economisire energie, iar apoi selectaţi Performanţe maxime.