Ghid de utilizare VAIO Seria SVE1411/SVE1511/SVE1711

Activitate

# Introducerea/scoaterea unui „Memory Stick”

Puteţi utiliza „Memory Stick” pentru a salva date sau pentru a transfera imagini între o cameră digitală şi computerul VAIO. Pentru a introduce/scoate un „Memory Stick” urmaţi aceşti paşi.

## Pentru a introduce un „Memory Stick”

1. Localizaţi fanta „Memory Stick”.

1. Ţineţi „Memory Stick” [Detalii] cu săgeata îndreptată către fantă şi glisaţi-l cu atenţie în fantă, până se fixează la locul său şi se aude un clic.

„Memory Stick” este detectat în mod automat de către sistem şi este afişat conţinutul „Memory Stick”*. Dacă pe desktop nu apare nimic, faceţi clic pe (Start) Computer şi faceţi dublu clic pe pictograma „Memory Stick”*.
* Litera unităţii pentru fanta „Memory Stick”, precum „E:”, poate varia în funcţie de configuraţia sistemului computerului dumneavoastră VAIO.
Notă

- Pictograma „Memory Stick” va apărea în fereastra Computer după ce introduceţi suportul „Memory Stick” în fantă.

- În cazul în care „Memory Stick” nu poate fi introdus cu uşurinţă, scoateţi-l uşor şi verificaţi dacă îl introduceţi în direcţia corectă. Asiguraţi-vă că ţineţi suportul „Memory Stick” cu săgeata îndreptată în direcţia corectă, în timp ce îl introduceţi în fantă. Pentru a evita deteriorarea computerului VAIO sau a suportului, nu forţaţi suportul „Memory Stick” în fantă dacă nu îl puteţi introduce cu uşurinţă.

Sugestie

- Când introduceţi suportul „Memory Stick” în fantă pentru prima dată, este posibil să vi se solicite să instalaţi software-ul de driver. Dacă vi se solicită acest lucru, urmaţi instrucţiunile de pe ecran pentru a instala software-ul.

## Pentru a scoate un „Memory Stick”

1. Localizaţi fanta „Memory Stick”.

1. Asiguraţi-vă că indicatorul luminos Acces Suport este stins.

1. Apăsaţi suportul „Memory Stick” spre computerul VAIO şi eliberaţi-l.

1. Trageţi „Memory Stick” afară din fantă.

Notă

- Nu îndepărtaţi „Memory Stick” în timp ce indicatorul luminos Acces Suport este aprins. Acest lucru poate duce la pierderea datelor. Este posibil ca în cazul unor date voluminoase să fie nevoie de mai mult timp pentru a le încărca, aşa că asiguraţi-vă că indicatorul luminos este stins înainte de a scoate suportul „Memory Stick”.

- Asiguraţi-vă că scoateţi cu atenţie suportul „Memory Stick”; altfel, acesta poate sări în mod neaşteptat.

Subiect asociat
Despre „Memory Stick”
„Memory Stick” compatibil
Formatarea „Memory Stick”
Note cu privire la utilizarea „Memory Stick”