Ghid de utilizare VAIO Seria SVE1411/SVE1511/SVE1711

# Bine aţi venit

Vă felicităm pentru achiziţionarea acestui computer VAIO(R).
Acest Ghid de utilizare - versiunea introductivă vă furnizează informaţii limitate despre computerul dumneavoastră VAIO. Pentru a actualiza acest fişier la versiunea completă a Ghidului de utilizare, consultaţi Actualizarea ghidului de utilizare la cea mai recentă versiune [Detalii] pentru informaţii suplimentare.

Actualizarea ghidului de utilizare la cea mai recentă versiune

Conectarea la Internet

Actualizarea computerului VAIO

Soluţionarea problemelor pe computerul VAIO cu ajutorul VAIO Care

Găsirea informaţiilor de asistenţă

Mărci înregistrate

^ În susul paginii

# Actualizarea ghidului de utilizare la cea mai recentă versiune

Prin actualizarea acestui Ghid de utilizare - versiunea introductivă prin Internet, puteţi obţine versiunea completă a Ghidului de utilizare, cu informaţii detaliate despre computerul VAIO.
După ce actualizaţi Ghidul de utilizare la versiunea completă, îl veţi putea accesa oricând, chiar dacă sunteţi offline.
Cu versiunea completă a Ghidului de utilizare, puteţi vizualiza informaţii despre:

- Descrierea componentelor

- Instrucţiuni privind caracteristicile şi utilizarea

- Măsuri de precauţie

- Informaţii de depanare

Mai jos se află un exemplu de captură de ecran în limba engleză.
* Aspectul şi conţinutul ecranului pot fi supuse modificărilor.

## Pentru a obţine versiunea completă a Ghidului de utilizare

1. Conectaţi computerul VAIO la Internet. [Detalii]

1. Închideţi această fereastră, apoi faceţi clic pe (Start), Toate programele şi din nou pe Manual VAIO (VAIO Manual).

1. Va apărea o fereastră care vă solicită să actualizaţi manualul. Urmaţi instrucţiunile de pe ecran.

Acest fişier se va actualiza automat la versiunea completă a Ghidului de utilizare.
Dacă fereastra care vă solicită să actualizaţi Ghidul de utilizare nu apare, asiguraţi-vă că aţi conectat la Internet computerul VAIO şi repetaţi paşii de mai sus.
Dacă fereastra de actualizare tot nu apare, lansaţi VAIO Update pentru a găsi şi descărca manual Ghidul de utilizare. Consultaţi Actualizarea computerului VAIO [Detalii] pentru mai multe informaţii despre VAIO Update.
Sugestie

- Finalizarea actualizării poate dura câteva momente.

## Pentru a vizualiza fişierele de ajutor pentru SO Windows şi operaţii software

Dacă aveţi probleme de utilizare a computerului VAIO, încercaţi să consultaţi Ajutor şi Asistenţă Windows sau fişierele de ajutor care însoţesc aplicaţiile.
Pentru a accesa Ajutor şi Asistenţă Windows, faceţi clic pe (Start) şi pe Ajutor şi Asistenţă.
^ În susul paginii

# Conectarea la Internet

Este necesar să conectaţi computerul VAIO la Internet înainte de actualizarea la versiunea completă a Ghidului de utilizare.

## Înainte de conectarea la Internet

Înainte de a utiliza Internetul, trebuie să vă înregistraţi la un furnizor de servicii de Internet (ISP) şi să configuraţi dispozitivele necesare pentru conectarea computerului VAIO la Internet.
Următoarele tipuri de servicii de conectare la Internet pot fi disponibile de la furnizorul de servicii de Internet:

- Fibră până la domiciliu (FTTH)

- Linie digitală cu abonament (DSL)

- Modem cu cablu

- Satelit

- Linie comutată

Pentru informaţii suplimentare despre dispozitivele necesare pentru accesul la Internet şi despre cum se conectează computerul VAIO la Internet, apelaţi la furnizorul de servicii de Internet.
Următorul exemplu ilustrează una dintre metodele de conectare la Internet.

1. Internet

1. Modem

1. Ruter/punct de acces

1. Cablu LAN (nu este furnizat) sau LAN fără fir

## Pentru a utiliza reţeaua (LAN)

Puteţi conecta computerul VAIO la reţele cu un cablu LAN. Conectaţi un capăt al cablului LAN la portul LAN de pe computer şi celălalt capăt la reţea. Pentru detalii despre setările şi dispozitivele necesare pentru accesul LAN, contactaţi administratorul de reţea.
Notă

- Conexiunea, metoda de configurare sau dispozitivele necesare pot varia în funcţie de mediul de reţea.

## Pentru a folosi reţeaua LAN fără fir (Wi-Fi)

În primul rând, trebuie să stabiliţi comunicaţii LAN fără fir între computerul VAIO şi un punct de acces (nu este furnizat). Consultaţi Ajutor şi Asistenţă Windows pentru mai multe informaţii.

## Pentru a începe comunicaţiile LAN fără fir cu VAIO Easy Connect

Puteţi configura cu uşurinţă comunicaţiile LAN fără fir, urmând instrucţiunile din VAIO Easy Connect. VAIO Easy Connect vă ajută în special atunci când configuraţi pentru prima dată o conexiune fără fir la Internet la domiciliu sau când vă conectaţi la o reţea publică fără fir (hotspot Wi-Fi).

1. Faceţi clic pe (Start), Toate programele, VAIO Easy Connect, apoi pe Easy Internet Connection Setup.

1. Urmaţi instrucţiunile de pe ecran pentru a configura comunicaţiile LAN fără fir.

^ În susul paginii

# Actualizarea computerului VAIO

Asiguraţi-vă că actualizaţi computerul VAIO, utilizând următoarele aplicaţii software pentru creşterea eficienţei, securităţii şi funcţionalităţii computerului.
Notă

- Computerul VAIO trebuie să fie conectat la Internet pentru a descărca actualizările.

## Pentru a folosi Windows Update

Windows Update vă permite să creşteţi stabilitatea computerului dumneavoastră VAIO.

1. Faceţi clic pe (Start), Toate programele şi pe Windows Update.

1. Urmaţi instrucţiunile de pe ecran.

## Pentru a folosi VAIO Update

VAIO Update vă înştiinţează automat cu privire la noi actualizări disponibile pe Internet, apoi le descarcă şi le instalează pe computerul dumneavoastră VAIO.

1. Faceţi clic pe (Start), Toate programele şi pe VAIO Care.

1. După pornirea VAIO Care, faceţi clic pe Software VAIO (VAIO Software), apoi pe VAIO Update.

1. Urmaţi instrucţiunile de pe ecran.

## Pentru a actualiza software-ul antivirus

Ajutaţi la protecţia computerului VAIO împotriva ameninţărilor la securitate prin menţinerea actualităţii programelor de securitate Internet cu ajutorul celor mai recente actualizări. Puteţi descărca şi instala actualizările de pe site-ul Web al producătorului.

1. Faceţi clic pe (Start), Toate programele şi selectaţi software-ul antivirus.

1. Urmaţi instrucţiunile de pe ecran pentru a finaliza actualizările.

^ În susul paginii

# Soluţionarea problemelor pe computerul VAIO cu ajutorul VAIO Care

Cu VAIO Care, puteţi realiza cu regularitate verificări de performanţă şi ajustări de sistem pe computerul VAIO pentru a-l menţine la un nivel optim de funcţionare. Lansaţi VAIO Care ori de câte ori apare o problemă.
VAIO Care va furniza măsurile şi informaţiile de asistenţă corespunzătoare, necesare pentru soluţionarea problemei.

## Pentru a lansa VAIO Care

Apăsaţi butonul ASSIST în timp ce computerul VAIO este pornit.
Mai jos se află un exemplu de captură de ecran în limba engleză.
* Aspectul şi conţinutul ecranului pot fi supuse modificărilor.
Sugestie

- În mod alternativ, faceţi clic pe (Start), Toate programele şi pe VAIO Care pentru a lansa VAIO Care.

- Pentru informaţii suplimentare, consultaţi fişierul de ajutor inclus în VAIO Care.

- Dacă apăsaţi butonul ASSIST în timp ce computerul VAIO este oprit va fi lansat Ajutor VAIO Care. Ajutor VAIO Care poate fi utilizat pentru a recupera computerul în caz de urgenţă, de exemplu, atunci când nu porneşte Windows.

^ În susul paginii

# Găsirea informaţiilor de asistenţă

Site-ul Web de asistenţă online Sony asigură accesul instantaneu la informaţii despre probleme întâlnite frecvent. Puteţi găsi informaţii de asistenţă, precum URL-ul site-ului Web de asistenţă, în Contactare asistenţă pe VAIO Care sau în Ghidul scurt de utilizare furnizat.
^ În susul paginii

# Mărci înregistrate

- SONY şi sigla SONY sunt mărci înregistrate protejate ale Sony Corporation.

- VAIO, sigla VAIO şi alte nume de produse sau servicii Sony sunt mărci înregistrate sau mărci înregistrate protejate ale Sony Corporation sau ale oricăreia dintre filialele sale.

- Windows şi sigla Windows sunt mărci comerciale sau mărci comerciale înregistrate ale Microsoft Corporation în Statele Unite şi/sau în alte ţări.

- Toate celelalte nume de sisteme, produse şi servicii sunt mărci comerciale ale proprietarilor lor.

- În manual nu sunt prezente mărcile TM sau (R).

^ În susul paginii
Copyright 2012 Sony Corporation